கேள்வி: பி. இலங்கேசு - வாழ்க்கை குறித்து விரிவாக சொல்லுங்கள்.
பதில்: இலங்கேசு கர்நாடாகத்தின் ஷிமோகாவில் உள்ள கொனகவள்ளி என்ற சிறிய கிராமத்தில் பிறந்தார். பெங்களூரு மத்திய கல்லூரியில் ஆங்கிலத்தில் இளங்கலை பட்டம் பெற்ற பின்னர் மைசூர் மகாராஜா கல்லூரியில் ஆங்கிலத்தில் முதுகலை பட்டப்படிப்பை நிறைவு செய்தார். பிருகு என்ற அவரது புதினத்தை தழுவி 1976 ஆம் ஆண்டில் பல்லவி என்ற திரைப்படத்தை இயக்கினார். இத் திரைப்படம் இவருக்கு சிறந்த இயக்குனருக்கான விருதை பெற்றுத் தந்தது. பெங்களூரு பல்கலைக்கழகத்தில் உதவி பேராசிரியாராக பணியாற்றிய இலங்கேசு அப் பணியை விட்டு விலகி 1980 ஆம் ஆண்டில் கன்னடப் பண்பாடு மற்றும் அரசியலில் தாக்கத்தை ஏற்படுத்திய முதல் கன்னட பத்திரிகையான லங்கேஷ் பத்திரிகே பத்திரிகையை தொடங்கினார்.Manake Karanjiya Sparsha. Compiled by Gauri Lankesh. Lankesh Prakashana.Bengaluru(2010) page i
கேள்வி: பி. இலங்கேசு - இலக்கியப் பணி என்பது என்ன?
பதில்: இலங்கேசுவின் முதல் படைப்பான ''கெரேய நீரனு கெரேஜ் செல்லி'' என்ற சிறுகதைத் தொகுப்பு 1963 ஆம் ஆண்டில் வெளியிடப்பட்டது. ''பிருகு (பிளவு), முசஞ்சேய கதபிரசங்கா (அந்தி வேளையில் ஒரு கதை), அக்கா (சகோதரி) ஆகிய புதினங்களும், டி. பிரசன்னனா கிரிஹஸ்தஷ்ரம (டி.பிரசன்னாவின் வீட்டு உரிமையாளர்)', சங்கராந்தி (புரட்சி)', நன்னா தங்கிகொந்தி காண்டு கோடி (என் சகோதரிக்கு ஒரு மாப்பிள்ளை)'' ''மற்றும் குணமுகா (சுகம்)'' என்ற நாடகங்களும், ''உமபதியா உதவித்தொகை யாத்ரே (உமபதியின் உதவித்தொகை பயணம்), கல்லு கரகுவா சமயா (கல் உருகும்போது)'' என்ற சிறுகதை தொகுப்புகளும் இவரது பிரபலமான படைப்புகளாகும். கல்லு ''கரகுவா சமயா'' என்ற சிறுகதை தொகுப்புக்காக 1993 ஆம் ஆண்டின் சாகித்திய அகாதமி விருதை வென்றார். இவரது புத்தகங்கள் ஆங்கிலம், தமிழ், இந்தி மொழிகளில் மொழிபெயர்க்கப்பட்டுள்ளன.
கேள்வி: பி. இலங்கேசு - இறப்பு பற்றி நீங்கள் என்ன அறிந்துள்ளீர்கள்?
பதில்: இலங்கேசு 2000 ஆம் ஆண்டில் சனவரி 25 அன்று அவரது 64 வயதில் மாரடைப்பால் மரணமானார்.
கேள்வி: பி. இலங்கேசு - விருதுகள் பற்றி நீங்கள் என்ன அறிந்துள்ளீர்கள்?
பதில்: பல்லவி திரைப்படத்திற்காக சிறந்த இயக்குனரிற்கான தேசிய விருதை 1976 ஆம் ஆண்டில் பெற்றுக் கொண்டார். கல்லு கரகுவா சமயா மாத்து இத்தாரா கதேகலுக்கான 1993 ஆம் ஆண்டில் சாகித்திய அகாதமி விருதை வென்றார். 1986 ஆம் ஆண்டில் கர்நாடக சாகித்திய அகாடமி கௌரவ விருதைப் பெற்றார். மேலும் அவருக்கு பி.எச்.ஸ்ரீதரா பிரஷஸ்தி, கர்நாடக ராஜ்ய நாடக அகாதமி பிரஷஸ்தி, ஆர்யபட்டா சாகித்ய பிரஷஸ்தி ஆகிய விருதுகள் வரங்கப்பட்டுள்ளன.